ועדת הכספים, כנסת 25, פרוטוקול מספר 24, 2023-01-04 00:00

משה גפני: בוקר טוב

משה גפני:  אני פותח את ישיבת ועדת הכספים

משה גפני:  על סדר-היום: בקשה לאישור השקעת המדינה בחברת נצר השרון בע"מ בהתאם לסעיף 10 לחוק החברות הממשלתיות, התשל"ה-1975

משה גפני:       לפני שאנחנו מתחילים את הדיון שלשמו התכנסנו, אני מבקש לומר שהעמדה שלי היא שאסור על-פי ההלכה לעלות להר הבית

משה גפני:  אמרתי את זה גם לחבר הכנסת בן גביר

משה גפני:  אמרתי לו את זה בעבר, אמרתי לו את זה גם היום

משה גפני:  אני חושב שזה לא בסדר

אליהו דלל: דרך אגב, מה הסיבה?     

משה גפני: מכיוון זה מקום שיש בו את קודשי הקודשים ואסור לעלות לשם

משה גפני:  כדי שיהיה מותר צריכים שלושה נביאים, מה שאין לנו

משה גפני:  לכן כל הרבנים הראשיים לדורותיהם, ולא כאלה שמשתייכים לחוג כזה או לחוג אחר

משה גפני:  במשך כל השנים היו רבנים מהזרמים השונים ביהדות הדתית וכולם אסרו את זה, אמרו שזה חיוב כרת ואסור לעלות להר הבית

משה גפני:       לכן, כאשר מדובר באיש ציבור שמראה דרך לציבור כולו, זה לא בסדר

משה גפני:  אמרתי את זה לבן גביר

משה גפני:  אני מכבד אותו, הכול בסדר אבל זה דבר שאסור

משה גפני:  העמדה הנוספת שלי שהיא לא עמדה הלכתית, שלא מרוויחים מזה שום דבר

משה גפני:  סתם מתגרים בכל העולם ללא סיבה

משה גפני:  זה לא נותן לך יותר ריבונות

משה גפני:  זה שאתה לא עולה זה בגלל שאתה אומר שזה שלנו

משה גפני:  אתה אומר שזה מקום קודש הקודשים

משה גפני:  אתה לא אומר שזה לא שלי ולכן אני לא עולה

משה גפני:  להיפך, אני אומר שאני נמצא שם

משה גפני:  המציאות הזאת של לעלות בשקט עם שמירה כזאת גדולה, אני לא חושב שזה נכון

משה גפני:       על כל פנים, החלק הראשון הוא לא חלק שאני חושב או לא חושב

משה גפני:  החלק הראשון הוא החלק ההלכתי הידוע מאז ומתמיד

משה גפני:  לא ידעו על שום נושא אחר

משה גפני:  לפעמים ביהדות החרדית יש איסור ובציונות הדתית יש היתר

משה גפני:  אין, גם בציונות הדתית המוטיב המרכזי של הרבנים הוא שאסור לעלות להר הבית

משה גפני:       אני מדבר כפוליטיקאי, זה מיותר

משה גפני:  מה אתה מרוויח מזה? למה אתה צריך להתגרות בכל העולם? לאיזה צורך? בסדר, אני אומר את דעתי

משה גפני:  אני מקווה שחבר הכנסת בן גביר, השר בן גביר, ישמע את הדברים שלי והוא שמע את זה ממני קודם גם בטלפון

משה גפני:  אני חושב שהוא לא צריך לעשות

ולדימיר בליאק: אני יכול להוסיף משפט לעמדה הנוספת שלך? בשנה האחרונה, לדעתי, היה שיא של יהודים שעלו להר הבית

משה גפני: על זה אני מצטער

ולדימיר בליאק: בסדר

ולדימיר בליאק:  אתה יודע, אני לא נכנס לזה

ולדימיר בליאק:  ברמה העובדתית היה שיא במספר היהודים שעלו להר הבית

ולדימיר בליאק:  זה נעשה בלי אצבע בעין, בלי רעש, בלי פרובוקציות, בלי כותרות

ולדימיר בליאק:  פשוט הממשלה ניהלה את זה כמו שצריך

ולדימיר בליאק:  כנראה יש פה ראש ממשלה שהוא מספיק חלש כדי למנוע את זה

משה גפני: אני מתנגד לזה בעיקר מבחינה הלכתית אבל אני גם חושב שזה דבר שעושה נזק ולא מביא תועלת

ינון אזולאי: לא שמעתי מה אמרת אבל אני מאמין שאני מתנגד מאותה סיבה

משה גפני: לא אמרתי שום דבר, רק ייצגתי אותך

ולדימיר בליאק: בתור אחד שבשבוע שעבר קיבל כותרת ב"יתד נאמן", אפרופו מי מדבר נגד מי בתקשורת, אני מתנגד לכותרת  שיצאה הבוקר

משה גפני: איזו כותרת? מה היה?     

ולדימיר בליאק: לא הכותרת, התגובה של חבר הכנסת לכותרת

משה גפני: רבותיי, אנחנו עוברים לעניין עצמו: בקשה לאישור השקעת המדינה בחברת נצר השרון בע"מ, בהתאם לסעיף 10 לחוק החברות הממשלתיות, התשל"ה-1975

משה גפני:       מי מציג?     

דולב פלוס: אני רפרנטית נצר ברשות החברות

דולב פלוס:       אנחנו מבקשים לאשר תקציב שוטף לשנת 2022 עבור נצר השרון בגובה 8

דולב פלוס: 5 מיליון שקלים

דולב פלוס:  כמו שאמרתי, כהשקעת בעלים לפי סעיף 10

משה גפני: לא הבנתי

משה גפני:  אתם מבקשים על 2022?     

דולב פלוס: כן

ינון אזולאי: שואל הרב גפני מה קרה שאתם מבקשים ב-2023 על 2022? בשנה שעברה באתם בנובמבר 2021

משה גפני: קודם ייצגתי אותו ועכשיו הוא מייצג אותי

אליהו דלל: ל-2023 אתם מבקשים עכשיו?     

דולב פלוס: לא, אנחנו נבקש את זה בנפרד

ינון אזולאי: הם יבקשו ב-2024

דולב פלוס: לא, אנחנו הגשנו את הבקשה ב-2022 ובגלל העיכוב של הכנסת - - -      

ינון אזולאי: לא, בואי נהיה אמיתיים

ינון אזולאי:  השאלה מתי ב-2022 הגשתם את הבקשה?     

דולב פלוס: אתה קפצת הלאה

ינון אזולאי: היא אמרה שהגישו ב-2022

ינון אזולאי:  השאלה מתי ב-2022 הגשתם את הבקשה

דולב פלוס: הגשנו את הבקשה ב-2022 אבל זה היה סביב עיתויים של הכניסה של הממשלה החדשה

דולב פלוס:  ביקשו להגיש בקשה חדשה ולכן הבקשה היא לדצמבר

דולב פלוס:  היתה גם בקשה עוד קודם מאזור ספטמבר

ינון אזולאי: 24

ינון אזולאי: 10

דולב פלוס: ברבעון הרביעי וזה היה בגלל העיתויים של הכניסה של הממשלה וזה קצת התעכב

משה גפני: מה עושה "נצר השרון"?     

רונית בן אדיבה: אני מנכ"לית בפועל של חברת "נצר השרון"

רונית בן אדיבה:  לטובת אלה שלא מכירים את החברה, אני אסביר קצת על החברה

משה גפני: לא לטובת אלה

משה גפני:  כשמגישים בקשה לכסף לוועדת הכספים צריך לתאר לפחות במילים קצרות

ינון אזולאי: לטובת הציבור

רונית בן אדיבה: אני אסביר

רונית בן אדיבה:  למעשה, "נצר השרון" היא התעשייה הצבאית לישראל לשעבר

רונית בן אדיבה:  אנחנו באותו ח"פ של תע"ש

רונית בן אדיבה:  בתהליך של הפרטת החברה - - -      

משה גפני: אתם מטפלים ברמת השרון?     

רונית בן אדיבה: גם

משה גפני: בקרקעות שם לא?     

רונית בן אדיבה: כן, כן

רונית בן אדיבה:  אני אסביר מי אנחנו ואני אתאר לך

רונית בן אדיבה:  תהליך הפרטת החברה היה באופן שבו המדינה פיצלה את החברה לשתי חברות והקימה חברה חדשה בשם תע"ש מערכות ולימים העבירה אליה את כל הפעילות העסקית, העובדים, ההתחייבויות וכל מה שהיה בר הפרטה

רונית בן אדיבה:  לימים מכרה אותה ל"אלביט" ושנייה לפני ההפרטה הוציאה ממנה עוד חלק של חברת "תומר"

רונית בן אדיבה:  בסופו של דבר חברת "תע"ש מערכות" היא זאת שנמכרה לחברת "אלביט"

רונית בן אדיבה:        מה שהותירו בתע"ש היה כל הפעילות השיורית שלא היתה ברת הפרטה, כל מיני התחייבויות שלא ניתן היה להמחות אותן לחברה החדשה

ולדימיר בליאק: כמו מה?     

רונית בן אדיבה: התחייבויות שלא ניתן היה להמחות אותן, אני לא יכולה לפרט את זה

רונית בן אדיבה:       גם כל הנושא של טיפול בעובדים וגמלאים לשעבר

רונית בן אדיבה:  עד מועד הפיצול, 1

רונית בן אדיבה: 1

רונית בן אדיבה: 2016, זה באחריות "נצר השרון" לטפל בכל העובדים והגמלאים לשעבר

רונית בן אדיבה:  עיקר הפעילות של החברה, הותירו בידינו את כל נושא הטיפול בזיהומים שתע"ש ייצרה במהלך פעילותה במתחמים השונים של תע"ש

רונית בן אדיבה:  "נצר השרון" אמורה לטפל בתחום של חקר ושיקום מים וקרקע וטיפול בכל נושא פינוי והריסה של מבנים וציוד מזהמים בכל אתרי תע"ש הפעילים

רונית בן אדיבה:  אנחנו אחראים על כל אתרי תע"ש מהצפון לדרום

רונית בן אדיבה:  יש אתרים בקרית שמונה, בנצרת עלית, ברמת בקע בנגב

ינון אזולאי: תשנו את זה לנוף הגליל

רונית בן אדיבה: בסדר גמור

רונית בן אדיבה:       המאסה הקריטית, האתר הגדול ביותר הוא בתע"ש השרון

רונית בן אדיבה:  מדובר על כ-6,000 דונם

ינון אזולאי: שם זה 36,000 יחידות שאמורות להיבנות?     

רונית בן אדיבה: כן

אליהו דלל: שווי הקרקע שם יגיע ללמעלה מ-50 מיליארד שקלים

אליהו דלל:  אני קצת מכיר את האזור שם

אליהו דלל:  אם אני לוקח את המינימום שבמינימום של יחידת קרקע שזה 1

אליהו דלל: 5 מיליון שקלים, אנחנו מדברים על שווי הקרקע של 50 מיליארד שקלים וזה יכול להגיע גם ל-70 מיליארד שקלים

אליהו דלל:  אנחנו צריכים לעקוב אחרי הפעילות, לאשר כמה שיותר מהר ולהתחיל לבנות שם עיר ואם בישראל

אליהו דלל:  רמת השרון לא רוצה לגדול

אליהו דלל:  צריך פשוט להקים שם עיר, להשית את כל הפיתוח על הקבלנים

מיכל שיר סגמן: למה רמת השרון לא רוצה לגדול?     

אליהו דלל: כי היא לא רוצה לגדול, היא רוצה שם תותים

אליהו דלל:  מה קרה? זה בסדר גמור

אליהו דלל:  אני לא מתנגד לזה

מיכל שיר סגמן: אני תושבת רמת השרון

ינון אזולאי: את באופן אישי רוצה לגדול, הוא מדבר על העיר כולה

אליהו דלל: אם היא רוצה, עוד יותר טוב

אליהו דלל:  אני מנסה לומר שעם כמות כזאת של יחידות דיור במצב של היום שהוא מאוד קשה, אנחנו מדברים על-כך שאפשר להקים עיר כמעט מאפס שהיא יכולה להיות בת כ-100,000 תושבים

אליהו דלל:  היא יכולה לפתור לא מעט בעיות של זוגות צעירים ובעיות דיור

אליהו דלל:  לכן, כשאני מסתכל על מה שהוצע פה ואני מכיר טוב את המתחם הזה, כי גם עבדתי יחד עם תע"ש בזמנו

אליהו דלל:  המקום הזה הוא מקום אסטרטגי, קרוב מאוד לדרכי גישה

משה גפני: אנחנו אישרנו הרבה פעמים בעבר את התקציב לעניין הזה

אליהו דלל: מצוין

אליהו דלל:  אני רוצה לומר להם שתבואו כבר עם התקציב

אליהו דלל:  תיראו, התקציב של 8 מיליון שוטף הוא באמת זניח לכל  מה שהולכים לעסוק בו

אליהו דלל:  לכן אני מציע שתבואו כבר עם התקציב ל-2023

אליהו דלל:  תתקדמו עם זה, תעשו כמה שיותר מהר

משה גפני: רגע, נראה שהכול מתנהל בסדר, חכה

משה גפני:  זה לא שאלה של כמה כסף אלא האם הכול מתנהל למישרין

אליהו דלל: כשאני מסתכל על מערכת שבה הם צריכים להפעיל פה - - -      

משה גפני: העיקרון ברור, אני מסכים איתך לגמרי, אבל אני רוצה לדעת יותר

רונית בן אדיבה: אני רק אשלים את הסקירה שלי לגבי החברה

רונית בן אדיבה:       החברה היא חברה ממשלתית ביטחונית

רונית בן אדיבה:  אנחנו 100% מוחזקים על-ידי המדינה

רונית בן אדיבה:  החברה מתוקצבת באופן מלא על-ידי המדינה

רונית בן אדיבה:  התקציב שלנו נחלק לשניים

רונית בן אדיבה:  יש תקציב שוטף שבגינו באנו לכאן היום ויש לנו תקציב פרויקטים ואנחנו מתוקצבים על-ידי המדינה על הפרויקטים שלנו

ינון אזולאי: 153 מיליון

רונית בן אדיבה: כן, אני כבר אגע בפרויקטים

רונית בן אדיבה:  השרים האחראים עלינו הם שר הביטחון ושר האוצר

רונית בן אדיבה:  למעשה אנחנו לא מהווים זרוע ביצוע של המדינה ואין לנו גם הסכמים עם המדינה

רונית בן אדיבה:  לכן התקצוב שלנו הוא בדרך של הנפקת הון מניות

רונית בן אדיבה:  לכן אנחנו גם כאן, כי כל הנפקת מניות על-פי סעיף 10 לחוק החברות הממשלתיות מחייב לקבל את אישור ועדת הכספים

ינון אזולאי: אגב, אנחנו יודעים שכן הייתם רוצים להיות זרוע ביצוע

ינון אזולאי:  זאת היתה עמדת המנכ"ל הקודם

רונית בן אדיבה: אנחנו הצענו את זה בעבר

רונית בן אדיבה:  אנחנו ממשיכים להציע את זה בעתיד

ינון אזולאי: מי מתנגד לזה?     

רונית בן אדיבה: צריך לדון בזה עם משרדי הממשלה הרלוונטיים

אליהו דלל: היתרונות זה הנושא של מהירות ביצוע וקדימות ביצוע

אליהו דלל:  זה מה שצריך להיות מול העיניים שלנו לדעתי

ינון אזולאי: כן, אבל כנראה שזה לא מה שקורה

מיכל שיר סגמן: לא הבנתי

מיכל שיר סגמן:  אנחנו מאשרים תקציבים

מיכל שיר סגמן:  יש דד ליין? יש תאריך?     

רונית בן אדיבה: אני אסביר

משה גפני: למה הגשתם בקשה רק באוקטובר?     

רונית בן אדיבה: הדברים נדחו מסיבות כאלה ואחרות

רונית בן אדיבה:  אנחנו את הדבר הזה הולכים לתקן השנה

רונית בן אדיבה:  בכוונתנו להגיש תקציב עד מרץ לשנת 2023

רונית בן אדיבה:  אנחנו רוצים גם להגיש תקציב שהוא דו-שנתי

רונית בן אדיבה:  אנחנו לא רואים מקום להגיע לכאן כל שנה ולקבל אישור על 8

רונית בן אדיבה: 5 מיליון

משה גפני: לא נאשר לכם את זה

ולדימיר בליאק: למעשה, מה שאנחנו מאשרים היום זה לא תקציב

מיכל שיר סגמן: אנחנו מאשרים להם מזומן

ולדימיר בליאק: הזרמת כספים לפי הביצוע בפועל

מיכל שיר סגמן: התחייבויות קודמות

אליהו דלל: אנחנו כרגע חותמת גומי

ולדימיר בליאק: לא חותמת גומי, אתה יכול גם לא לאשר

אליהו דלל: איך יכולנו לא לאשר, זה כבר יצא

ולדימיר בליאק: הכסף כבר יצא, נכון

משה גפני: אני נגד תקציב דו-שנתי בכלל וגם במדינה

משה גפני:  בהתחלה גם הצבעתי נגד

משה גפני:  אני חושב שזה לא בסדר שלא מקבלים תכנית לשנה

משה גפני:  פעם אמרנו את זה לשבח והיום לא כל-כך זה שהמדינה היחידה שיש לה תקציב דו- שנתי היא בחריין

משה גפני:  זאת המדינה היחידה

משה גפני:  לכל המדינות בעולם התקציב הוא חד שנתי

משה גפני:       אני רוצה שתבואו לכאן, אני רוצה לפקח על מה שאתם עושים

משה גפני:  כמו שאמר חבר הכנסת דלל, אנחנו רוצים לדעת איך התקדמתם? לאן הלכתם ומה עשיתם במשך הזמן הזה? מי מנהל אתכם?     

אליהו דלל: מה היעדים שלכם בכלל?     

ינון אזולאי: קודם כל, אם תביאו את זה עד מרץ 2023, אז בעצם אתם מקבלים תקציב דו-שנתי, אחד ל-2022 ואחד ל-2023

אליהו דלל: רונית, אתם תקבלו מאיתנו את מלוא העזרה כי זה חשוב לנו

אליהו דלל:  הוועדה הזאת עוסקת ורוצה לעסוק בתחום פתרונות הדיור

אליהו דלל:  ברגע שאתם באים לפה עם מלאי אדיר כזה, תציבו לכם יעדים

אליהו דלל:  כשאתם באים לפה עם התקציב, הייתי רוצה לדעת באמת מה היעדים שלכם שהיו ב-2022? מה השגתם?     

ינון אזולאי: יש להם יעדים

רונית בן אדיבה: אני אציג את זה

אליהו דלל: מה היעדים ל-2023? אנחנו רוצים לדעת כדי שבסופו של דבר נוכל להבין שאתם באמת עושים את העבודה וכמה שיותר מהר

רונית בן אדיבה: בסדר גמור, אני מקבלת

רונית בן אדיבה:       אין ספק שהחברה צריכה לקבל את התקציב בתחילת השנה העוקבת

ולדימיר בליאק: שזה יהיה תקציב ולא ביצוע בפועל

רונית בן אדיבה: מבחינה שוטפת אנחנו נמצאים במצב שהוא לא סביר

רונית בן אדיבה:  לכן מאוד חשוב שהיום זה יאושר

רונית בן אדיבה:  אנחנו נתקן את המעוות הזה

מיכל שיר סגמן: זה שאין לנו ברירה אלא להעביר עכשיו את זה הבנו

מיכל שיר סגמן:  אנחנו רוצים להבין איך אתם עומדים ביעדים שלכם? מה היעדים לפעם הבאה? מתי תביאו את התקציב הבא? כמו שהיושב-ראש אמר, לא לשנתיים אלא לשנה

ולדימיר בליאק: אני רוצה עוד הערה קטנה, ברשותך

ולדימיר בליאק:  זה נכון 8

ולדימיר בליאק: 5 מיליון שקלים זה סכום לא גבוה, בטח ברמה של הסכומים שאנחנו מאשרים כאן

ולדימיר בליאק:  עדיין, בתור אחד שיודע לקרוא דוחות כספיים, אל תביאו לנו תקציב ברמה כזאת

ולדימיר בליאק:  אני רוצה לראות פירוט יותר מקצועי

ולדימיר בליאק:  4 מיליון שקל שכר זה נהדר אבל זה לא אומר כלום

ולדימיר בליאק:  מי מקבל? באיזו רמה? מי היועצים? מה זה 170,000 שקלים

ולדימיר בליאק:  עדיין, 170,000 שקלים זה כספי ציבור, אני לא יודע מה זה "אחרות"

ולדימיר בליאק:  אני רוצה לקבל פירוט לפחות ברמה הבסיסית ולא ברמה של כיתה א'

רונית בן אדיבה: קודם כל, אני מקבלת

רונית בן אדיבה:  אנחנו נציג את זה בצורה הרבה יותר מפורטת

רונית בן אדיבה:       אני אשלים

רונית בן אדיבה:  אנחנו חברת מטה מאוד מצומצמת

רונית בן אדיבה:  אנחנו מונים 10 עובדים וכל הפעילות שלנו נעשית במיקור חוץ

משה גפני: "אנחנו מבקשים מחברי ועדת הכספים לאשר התקציב השוטף לחברה בסך 8

משה גפני: 5 מיליון"

משה גפני:       מה אתם מבקשים מאיתנו?     

רונית בן אדיבה: אנחנו מבקשים לאשר את התקציב השוטף של החברה בסך 8

רונית בן אדיבה: 5 מיליון שקלים

שולמית אלוני: אתם מציגים לנו את התקציב השוטף והראיתם לנו טבלאות והראיתם את זה, אבל בעצם הפנייה היא לאישור השקעה בהון מניות

רונית בן אדיבה: נכון

שולמית אלוני: לא, כי יש פה איזו מידה של הטעיה ולכן שואל היו"ר

שולמית אלוני:  במכתב שצרפתם כתבתם אישור תקציב שוטף

שולמית אלוני:  בעצם, ה-8

שולמית אלוני: 5 מיליון משקפים את התקציב שלכם אבל מה שאתם מבקשים זה לאשר השקעה בהון המניות של החברה

רונית בן אדיבה: נכון

משה גפני: למה אתם כותבים שאתם מבקשים לאשר את התקציב השוטף של החברה?     

רונית בן אדיבה: זאת סמנטיקה

אליהו דלל: יש לכם דירקטוריון?     

רונית בן אדיבה: באופן עקרוני יש דירקטוריון לחברה

רונית בן אדיבה:  חברה לא יכולה להיות ללא דירקטוריון

אליהו דלל: ממי הוא מורכב?     

רונית בן אדיבה: כעיקרון הקוורום זה 3 חברים, שזה המינימום עד מקסימום של 9 חברי דירקטוריון

רונית בן אדיבה:  נכון להיום, מכהנת דירקטורית אחת בלבד והיא מסיימת את כהונתה ב-12

רונית בן אדיבה: 1

רונית בן אדיבה:  זאת אומרת, החברה תיוותר ללא דירקטוריון

אליהו דלל: לא הגיוני, לא הגיוני

אליהו דלל:  חברה כזאת עם פעילות כזאת?     

ולדימיר בליאק: מה המחזור השנתי שלכם?     

אליהו דלל: זאת לא השאלה, אני אגיד לך למה

אליהו דלל:  הם כרגע חברה שהיא מרכזת פעילות

אליהו דלל:  היא גם לא מבצעת את הפרויקטים

אליהו דלל:  אני חושב שהם צריכים להיות הזרוע שמבצעת את הפרויקטים אבל חייב להיות דירקטוריון פעיל

אליהו דלל:  אם יש רק דירקטורית אחת והיא חייבת לעזוב, זאת אומרת שאין דירקטוריון לחברה, שזאת חברה עם פוטנציאל אדיר להקמת עיר ואם בישראל עם 100,000 תושבים

אליהו דלל:  זה לא הגיוני

ינון אזולאי: השאלה, מה אנחנו מאשרים? אולי לא כדאי שנאשר עד שלא נראה מה עם הדירקטורים

רונית בן אדיבה: אני אסביר על מה אתם מאשרים

אליהו דלל: אני לא חושב שלא כדאי

אליהו דלל:  צריך פה לקרוא גם לשר האוצר וגם לשרים שעוסקים בזה לקדם פה כמה שיותר את חברי הדירקטוריון כדי שהחברה תפעל בצורה נאותה

רונית בן אדיבה: אני אסביר

רונית בן אדיבה:  התקורה השוטפת של 8

רונית בן אדיבה: 5 מיליון באה לשרת את כל הפעילות של החברה שזה ביצוע פרויקטים

רונית בן אדיבה:  אני אסביר בדיוק מה עשינו ומה התכניות שלנו

רונית בן אדיבה:  קודם כל, "תע"ש השרון", כפי שאמרתי, זה אתר הפעילות העיקרי של החברה

רונית בן אדיבה:  שם אנחנו מקדמים מספר פרויקטים במקביל

רונית בן אדיבה:  אנחנו מטפלים במחפורות מלבין

רונית בן אדיבה:  זה מחפורות שהטמינו שם בעבר פסולת משאריות של הייצור

רונית בן אדיבה:  זאת פסולת עם חומרים מסוכנים

רונית בן אדיבה:  אנחנו כבר טיפלנו בזה

משה גפני: דלל, מה הם הולכים לעשות זה ברור

מיכל שיר סגמן: מתי הם אמורים לסיים עם כל הפרויקטים האלה? מתי הסוף?     

אליהו דלל: זה תהליך

ינון אזולאי: הם היו אמורים לסיים ב-2023 ויש להם איזה עיכוב, נכון?      

משה גפני: תבואו לפה במרץ לאשר תקציב ואני רוצה לדעת כמה דברים

משה גפני:  מי יהיה הדירקטוריון? אנחנו לא נוכל להישאר עם חברה אחת בדירקטוריון, זה דבר שנשמע חסר היגיון

משה גפני:  אני רוצה לדעת מה התקציב שלכם היום? התקציב של חברת "נצר השרון"

אליהו דלל: יש להם תקציב של 8 מיליון, זה התקציב

ולדימיר בליאק: לא, זה השוטף

משה גפני: למה אתם עוזרים לה?      

אליהו דלל: אני רוצה לחדד את השאלה, בבקשה

אליהו דלל:  השאלה היא כזאת: אני יודע שיש לכם חלוקה לתקציב השקעות ופרויקטים וחלוקה לתקציב שוטף

אליהו דלל:  נכון?     

רונית בן אדיבה: לא

רונית בן אדיבה:  יש לנו חלוקה לתקציב שוטף ופרויקטים

אליהו דלל: מה התקציב השוטף ומה הפרויקטים?     

רונית בן אדיבה: התקציב השוטף הוא 8

רונית בן אדיבה: 5 מיליון שקלים שמוצג בפניכם

רונית בן אדיבה:  תקציב הפרויקטים גם הצגנו כאן בפניכם במכתב ששלחתי

רונית בן אדיבה:  כרגע "נצר השרון" חיה על הסכם בין משרדי משנת 2015, הסכם שנחתם בין רשות החברות הממשלתיות, המשרד להגנת הסביבה ומשרד האוצר

רונית בן אדיבה:  ההסכם הזה למעשה קבע במתחמי תע"ש הפעילים איזה אתרים נדרש שם לעשות חקר ושיקום של קרקע - -      

משה גפני: למה זה הולך כל-כך לאט?     

רונית בן אדיבה: תן לי רק להשלים

רונית בן אדיבה:       ההסכם הזה מדבר על הסכום שהוקצב לטובת העניין, 153

רונית בן אדיבה: 5 מיליון שקלים

רונית בן אדיבה:  זה התקציב של "נצר השרון" לפרויקטים

אליהו דלל: ביצעתם כבר סקר קרקע?     

רונית בן אדיבה: תלוי איפה

אליהו דלל: התחלתם לבצע?     

רונית בן אדיבה: תלוי איפה

רונית בן אדיבה:  התחלנו לבצע סקרי קרקע

רונית בן אדיבה:       על-מנת לקבל את התקציב הזה, אושר אמנם כל התקציב פה בוועדת הכספים

רונית בן אדיבה:  אנחנו חותמים הסכמי מימון מול משרד האוצר והוא זה שבסופו של דבר מעביר לנו את הכספים בהתאם להסכמי המימון

רונית בן אדיבה:  אנחנו חתמנו עד 2022 על שני הסכמי מימון בסך 52 מיליון שקלים ואיתם למעשה ביצענו את הפרויקטים שלנו

רונית בן אדיבה:        הסכם המימון השלישי על סך של כ-100 מיליון שקלים התעכב והוא נחתם רק ביולי 2022

ינון אזולאי: למרות הבטחה של המנכ"ל שהיה כאן באוקטובר שעבר שאמר שברבעון הקרוב ייחתם

ינון אזולאי:  כלומר, זה באיחור של 8 עד 9 חודשים

רונית בן אדיבה: המנכ"ל יכול לחתום אבל - - -      

ינון אזולאי: היתה פה גם התחייבות אוצרית

ינון אזולאי:  הם ישבו פה ואמרו את זה

ינון אזולאי:  אני מדבר על כל מי שישב פה בחדר באותו הרכב פחות או יותר ואמרו שזה ייחתם בזמן הקרוב

ינון אזולאי:  לצערי זה לא קרה ועכשיו אני שמח שזה קרה

משה גפני: נכון

משה גפני:  החברות הממשלתיות, אתם בסדר?     

ינון אזולאי: יש לי רק שאלה על 8

ינון אזולאי: 5 מיליון

משה גפני: כבר

משה גפני:  לגבי הדירקטוריון, זה בסדר מבחינתכם המצב הזה?     

דולב פלוס: מובן שלא

משה גפני: מה לא?     

דולב פלוס: שיש דירקטורית אחת

דולב פלוס: היתה עוד דירקטורית עד ממש לאחרונה

דולב פלוס:  עכשיו כשנכנסה הממשלה החדשה שלחנו מכתב לכל השרים, שאנחנו מצפים למינויים במיוחד במקומות בהם המצב דחוף כמו ב"נצר"

ינון אזולאי: מאיפה אתם לוקחים את החברים לדירקטוריון?     

דולב פלוס: נבחרת הדירקטורים עם המלצה

ינון אזולאי: נבחרת הדירקטורים הקיימת?     

אליהו דלל: זה לא מספיק, זה גם לא נכון

אליהו דלל:  זה לא הגיוני

דולב פלוס: זה המאגר שיש לנו

משה גפני: מה זה המאגר? הנבחרת הזאת זאת הצגה

משה גפני:  כמה אינטרסנטים שעשו נבחרת

ולדימיר בליאק: אתה רוצה - - -      

אליהו דלל: לא, אני לא חושב שהם חייבים לקחת רק משם

משה גפני: למה אתם לוקחים משם?     

ולדימיר בליאק: ודאי שצריך לקחת מהנבחרת, כי הנבחרת קובעת קריטריונים לדירקטורים

ולדימיר בליאק:  ודאי שצריך לקחת מהנבחרת

ולדימיר בליאק:  השאלה למה לא לקחתם לא למה נבחרת

מיכל שיר סגמן: גם יצאו פרסומים של הנבחרת החדשה

ולדימיר בליאק: אתם רוצים לפרק אותה, ברור

ינון אזולאי: אתה יודע שראש עיר שהיה ראש רשות, יש לו שני תארים והוא הלך להיבחר לפי הקריטריונים של הנבחרת וגם מנכ"ל של שתי חברות גדולות ממשלתיות

ינון אזולאי:  הלך לנבחרת ולא התקבל

מיכל שיר סגמן: המון לא מתקבלים

משה גפני: הוא לא ידע ללחוץ במקומות הנכונים

ינון אזולאי: לא, לא, מה זה המון

ינון אזולאי:  תבדקי כמה חרדים נבחרו בנבחרת הזאת

ינון אזולאי:  תבדקי את זה

משה גפני: גברתי מרשות החברות הממשלתיות

דולב פלוס: כמובן שזה בתאום מול השרים, זה מותר לציין

ינון אזולאי: צריך לעשות שם סדר

ינון אזולאי:  זה לא סוד שצריך לעשות שם סדר

דולב פלוס: אנחנו בקשר עם השרים הנכנסים

משה גפני: דקה, דקה

ינון אזולאי: צריך להקים נבחרת חדשה

משה גפני: שנייה, אני באמצע הדיבורים

משה גפני:       גברת דולב - - -      

אליהו דלל: חברי מרכז - - -      

ולדימיר בליאק: אין בעיה, אבל בוא נקבע קריטריונים

ינון אזולאי: בוא נעשה דיון של חמש דקות על נבחרת הדירקטורים

משה גפני: רק שנייה, לפני זה

משה גפני:       רשות החברות הממשלתיות, גברת דולב

משה גפני:  יש כנסת חדשה, יש ממשלה חדשה

משה גפני:  אנחנו לא מתכוונים לעשות את ההנחות האלה

משה גפני:  אני ביום אחר, במצב הזה, כפי שאתם באים עם דירקטורית אחת ושאתם הולכים לנבחרת הדירקטורים, אני לא הייתי מאשר את זה

משה גפני:  הייתי שולח אתכם חזרה והייתי אומר שתבואו עם תכנית כמו שצריך ותגידו לנו באופן מדויק איפה אתם הולכים לעשות? מה הדד ליין? מתי אתם מסיימים וכל מה שנקבע לעניין הזה

משה גפני:       היות ומדובר בכנסת חדשה, כפי שאמרתי וממשלה חדשה, אני לא רוצה לעכב את זה

משה גפני:  אנחנו לא מקבלים את הנושא הזה שיש דירקטורית אחת ושאתם הולכים לחפש בנבחרת הדירקטורים, כשהכול שם פרוטקציות

משה גפני:  כולם יודעים, היה פרסום רב בעניין הזה

משה גפני:  צריך לחפש  דירקטורים שמתאימים לעניין

משה גפני:  לא שנמצאים בנבחרת הזאת אלא שמתאימים לנושא של "נצר השרון"

משה גפני:  זה יכול להיות אפילו חס וחלילה חרדי

משה גפני:  יכול לקרות דבר כזה, מה שאין בנבחרת הדירקטורים

משה גפני:  אם הוא מתאים והוא מכיר את הנושא הזה והוא מתמחה בזה והוא מנכ"ל של חברה שעוסקת בדברים דומים, אז צריך לקחת אותו

משה גפני:  אבל לא לשבת רגל על רגל ולהגיד אנחנו נחפש בנבחרת הזאת

משה גפני:       אנחנו לא מסכימים לזה

משה גפני:  תביאו דירקטוריון, תגידו איך הם נבחרו, תגידו מה התקציב, תגידו מה הפרויקטים ותגידו בדיוק כמה זמן זה לוקח, כי הנושא הזה חשוב

משה גפני:  זה הכול, זה מה שרציתי להגיד

משה גפני:       ינון, רצית להתייחס

ינון אזולאי: אמרתי אולי שאתה רוצה שנעשה כמה דיון על נבחרת הדירקטורים

ינון אזולאי:  אתה היושב-ראש, אני לא מחליט

משה גפני: בבקשה

ינון אזולאי: הוא שואל למה לפרק ואני טוען שצריך לפרק את זה מהשורש

ינון אזולאי:  קודם כל, הייתי רוצה לדעת כמה נציגים יש לציבור החרדי בנבחרת, של הציבור הערבי?     

ולדימיר בליאק: וגם כמה יוצאי חבר העמים

ינון אזולאי: אין בעיה, נכון

ולדימיר בליאק: מסכים, זה לא אומר לפרק

ולדימיר בליאק:  צריך קריטריונים מקצועיים

ולדימיר בליאק:  בסופו של דבר האנשים האלה מנהלים חברות ממשלתיות

משה גפני: אני פניתי בעניין הזה כמה פעמים לגבי נבחרת הדירקטורים

ינון אזולאי: אתה לא תתקבל לנבחרת הדירקטורים, מובן לי, כי לא למדת ליבה

ינון אזולאי:  זה בסדר, אתה לא תתקבל לשם

משה גפני: לא ביקשתי

ולדימיר בליאק: הוא ניסה? שינסה

ינון אזולאי: לא, אבל יש כאלה שהולכים לפי הקריטריונים אחד לאחד, עם ניסיון ועם ותק ועם הכול והם לא מתקבלים

ולדימיר בליאק: לא כל אחד מתקבל

ינון אזולאי: אז כנראה שהקריטריונים לא שקופים

ולדימיר בליאק: אבל אתם רוצים למחוק את הקריטריונים המקצועיים ולהפוך את זה לפוליטי בלבד ולזה אני מתנגד

ינון אזולאי: זה העניין, אני רוצה להפוך את הקריטריונים למקצועיים

ינון אזולאי:  בדיוק זה מה שאנחנו רוצים לעשות

ולדימיר בליאק: 	אז בוא נהפוך את זה ביחד

ולדימיר בליאק:  אם אתם חושבים שהקריטריונים לא מספיק מקצועיים אז בואו נדבר על זה

ולדימיר בליאק:  אבל לפרק - - -      

אליהו דלל: הם לחלוטין לא מקצועיים

ולדימיר בליאק: בסדר, אבל אתם מציעים היום זה לפרק את נבחרת הדירקטורים ולהפוך את זה לפוליטי לגמרי

ולדימיר בליאק:  ולפתוח את השערים לכל מיני אנשים לא ראויים

ולדימיר בליאק:  לזה אני מתנגד

אליהו דלל: זה לא נכון

ולדימיר בליאק: אני מבטיח לך שיש יותר חרדים מיוצאי חבר העמים בנבחרת הדירקטורים

ולדימיר בליאק:  איך אני איתך?     

אליהו דלל: אם תיקח את הנבחרת ותבדוק איפה הם גרים, אתה תמצא ש-80%-90% נמצאים במרכז

אליהו דלל:  למה? אני שואל למה?     עוד שאלה

אליהו דלל:  אשתי דירקטורית בחברות גדולות

אליהו דלל:  היא לא צריכה את החברות הממשלתיות

אליהו דלל:  היא חברת דירקטוריון ב"איילון חברה לביטוח"

אליהו דלל:  היא מקבלת שם סכומים

ינון אזולאי: בוא לא נדבר על זה, עזוב

אליהו דלל: לא משנה

אליהו דלל:       אני אגיד לך דבר פשוט

אליהו דלל:  היא לא התקבלה לנבחרת הדירקטורים, אתה יודע למה? כי היא חברת הליכוד במועצת הסניף בנתניה

ולדימיר בליאק: אתה יודע מה? לגיטימי

אליהו דלל: למה? אז אני אומר לך שזה לא לגיטימי

אליהו דלל:  היא מוכשרת

ולדימיר בליאק: מה שאמרת עכשיו זה רק מוכיח שאתם רוצים לפתוח את השערים לחברי מרכז הליכוד

ולדימיר בליאק:  זאת הכוונה שלכם

ינון אזולאי: אם יש מישהו ממרכז יש עתיד, שייכנס גם הוא

ולדימיר בליאק: לי אין בעיה

ולדימיר בליאק:  בסופו של דבר המטרה שלי להכניס אנשים שינהלו את החברות הממשלתיות בצורה מיטבית

ולדימיר בליאק:  זאת המטרה שלי, אין לי מטרה אחרת

משה גפני: מאה אחוז, תודה רבה

משה גפני:  אני פניתי כמה פעמים על הנושא של נבחרת הדירקטורים

משה גפני:  הבאתי דוגמאות של כאלה שפנו אלי, כאלה שעומדים בקריטריונים ומתאימים

משה גפני:  הם לא חברי מרכז ליכוד ואפילו לא דתיים

משה גפני:  פנו אלי ופניתי לאחראים על זה

משה גפני:  לא היו להם תשובות

משה גפני:  היה אז רק 500 אז הם אמרו שאין להם יותר מקום

משה גפני:  מי החליט?     

ינון אזולאי: למה אלה כן ואלה לא?     

ולדימיר בליאק: אני אגיד לך נתון אחד

ולדימיר בליאק:  יש היום 1,200,000 עולים מחבר העמים במדינת ישראל

ולדימיר בליאק:  אתם יודעים כמה יש היום עולים במשרות בכירות בשירות הציבורי? תן מספר

משה גפני: כמה?     

ולדימיר בליאק: 54 אנשים מתוך 1,200,000

משה גפני: זה לא בסדר

ולדימיר בליאק: יש הרבה דברים שהם לא בסדר, אבל בשם זה למחוק קריטריונים מקצועיים, זה גם לא בסדר

אליהו דלל: אנחנו אומרים שמה שלא בסדר צריך לתקן

ינון אזולאי: אנחנו מדברים גם בשבילכם

מיכל שיר סגמן: חבר הכנסת בליאק אומר שהוא לא רוצה להוריד את הסטנדרטים של מדינת ישראל

אליהו דלל: לא צריך להוריד סטנדרטים, אני לא מדבר על סטנדרטים

אליהו דלל:  הלוואי ויישארו הסטנדרטים, זה בסדר גמור, אבל לא צריך לפסול בגלל שמישהו נמצא או חבר באיזו סיעה או מפלגה

מיכל שיר סגמן: היום לא פוסלים בגלל זיקה פוליטית, מה זה קשור?     

ינון אזולאי: רציתי לשאול לגבי ה-8

ינון אזולאי: 5 מיליון

ינון אזולאי:  השנה לא ראיתי את הסעיף של הביטוח וראיתי סעיף של שכר דירה, מה שלא היה בשנה שעברה

ינון אזולאי:  נכון?     

רונית בן אדיבה: היה, אני אסביר

רונית בן אדיבה:       אמנם זה לא בפירוט יתר אבל אני אגיד מה השינויים

ולדימיר בליאק: קחו בחשבון, אני רוצה בשנה הבאה לראות פירוט הרבה יותר מפורט

רונית בן אדיבה: אני התחייבתי לכם בפירוט יתר

רונית בן אדיבה:       שכר עבודה ונלוות יש שם גידול כתוצאה מכך שקלטנו עובד נוסף

רונית בן אדיבה:  היתה גם הצמדה לממד והיו העלאות שכר ולכן יש גידול בשכר עבודה ונלוות

רונית בן אדיבה:      אנחנו עד 10 עובדים ובגינם יש שכר עבודה ונלוות

רונית בן אדיבה:  יועצים ונותני שירותים היה אפילו קיטון

רונית בן אדיבה:  במיסי ארנונה יש שני אתרים שאנחנו אחראים לשלם את הארנונה בגינם

רונית בן אדיבה:       שאלתם אותי על שכר דירה

רונית בן אדיבה:  תמיד היה שכר דירה, גם ב-2021 היה שכר דירה

רונית בן אדיבה:  אנחנו יושבים במתחם של תע"ש ברמת השרון ואנחנו שכרנו מהם מבנה ובגינו אנחנו משלמים

רונית בן אדיבה:  כמו כן, אנחנו משלמים עבור - - -      

ינון אזולאי: שנייה, אני מדבר איתך על שכר הדירה

ינון אזולאי:  אני מסתכל על שנה שעברה

ינון אזולאי:  אני רואה שהשנה יש לנו 642,00

ינון אזולאי:  אני מחפש שכר דירה של שנה שעברה ואני לא מוצא

ינון אזולאי:  שנה שעברה היו ביטוחים והשנה אין ביטוחים

ינון אזולאי:       תסבירו לי איפה זה נמצא ואיפה זה נמצא

רונית בן אדיבה: אתה מסתכל על המצגת?     

ינון אזולאי: אני מסתכל על המכתב ששלחתם לוועדה מתאריך 18

ינון אזולאי: 12

ינון אזולאי: 2022, שחתום על ידך

רונית בן אדיבה: אבל יש כאן את אותו דבר

רונית בן אדיבה:  אם אתה מסתכל - - -      

ינון אזולאי: אני לא יודע, אולי שלחתם לנו טבלה אחרת? אני מסתכל על עמוד 2

ינון אזולאי:  בעמוד 2 כתוב שכר דירה

רונית בן אדיבה: שכר דירה וניהול משרד 641,000

ינון אזולאי: ושנה שעברה - - -      

רונית בן אדיבה: אבל אין פה מול שנה שעברה

ינון אזולאי: איפה הביטוחים פה?     

רונית בן אדיבה: אני אסביר

ינון אזולאי: אני שואל מול שנה שעברה

ינון אזולאי:  את לא הבאת לי של שנה שעברה, זה בסדר

ינון אזולאי:  אני רואה שהשנה יש פה שכר דירה ושנה שעברה לא היה שכר דירה

משה גפני: היא אומרת שכן היה

ינון אזולאי: אני מסתכל, הטבלה מולי

ינון אזולאי:  לא למדנו ליבה אבל לקרוא אנחנו יודעים מהמכינה

רונית בן אדיבה: אבל בטבלה לא מוצגת שנה שעברה

משה גפני: לגבי הליבה, אני מציע שתפסיק להגיד את זה

ינון אזולאי: למה, חשבו את זה ברצינות?     

משה גפני: נעזוב רגע את העניין הזה

משה גפני:  היא אומרת שהיה שכר דירה גם שנה שעברה וגם השנה

משה גפני:  נכון?     

רונית בן אדיבה: כן

ינון אזולאי: יכול להיות רק אמרתי שזה לא כתוב

ינון אזולאי:  אני רוצה לדעת למה בשנה שעברה לא הופיע שכר דירה

ינון אזולאי:  היא אומרת שגם השנה יש ביטוחים

ינון אזולאי:  אני בטוח שיש לה ביטוחים השנה אז למה זה לא מופיע?     

משה גפני: למה זה לא מופיע?     

רונית בן אדיבה: בטבלה שהצגנו, הטבלה מדברת על עלות שנתית של שנת 2022 ושיעור מסך ההוצאות

רונית בן אדיבה:  אין פה השוואה ל-2021

רונית בן אדיבה:  בטבלה שהצגנו במצגת יש פה השוואה - - -      

ינון אזולאי: הנה, בבקשה, שלחתי לך את הטבלה שתראי

רונית בן אדיבה: אין פה השוואה

ינון אזולאי: אבל אני עושה את ההשוואה

ינון אזולאי:  אני כחבר כנסת, כשאת מביאה לי - - -      

רונית בן אדיבה: פה יש השוואה

ינון אזולאי: אבל כשאת מביאה לי משהו, אני מאמין שאת משקפת לי את הכול, בסדר? אם זה אותו דבר כמו שנה שעברה ורק החתימה שונה וחוץ מזה שזה ממוען ליושב-ראש ועדת הכספים אלכס קושניר והשנה זה כבוד חברי ועדת הכספים, לא חשוב

ינון אזולאי:       אני צריך למחות על מה שצריך

ינון אזולאי:  אני חייב להגיד את זה

ינון אזולאי:  אני מסתכל בהשוואה על הטבלאות

ינון אזולאי:  את רוצה לעשות שקיפות, אז תעשי את השקיפות

ינון אזולאי:  אין בעיה, את צודקת, גם שנה שעברה היו ביטוחים וגם השנה יש שכר דירה

ינון אזולאי:  אבל כשאני מסתכל על הכול, אני רוצה לראות מול העיניים

רונית בן אדיבה: אתה צודק

רונית בן אדיבה:  אין בעיה, אנחנו נוסיף בפעם הבאה בטבלה הזאת גם את הביצוע לגבי השנה הקודמת ואז יהיה לך קל יותר להשוות בין מה שהיה השנה לשנה קודמת

ינון אזולאי: לא כדי שיהיה לי קל, בשביל השקיפות

רונית בן אדיבה: שקיפות מלאה

רונית בן אדיבה:  השקיפות הזאת כן מופיעה במצגת

ינון אזולאי: בטבלה ששלחת של השנה, איפה כתוב ביטוחים?     

רונית בן אדיבה: של המצגת?     

ינון אזולאי: לא יודע מצגת

ינון אזולאי:  אני לא רואה מצגת

דולב פלוס: הביטוחים מופיע בסעיף "אחרות"

ינון אזולאי: אז מה זה היה "אחרות" בשנה שעברה?     

דולב פלוס: זה הוצג בצורה שונה

רונית בן אדיבה: זה זום

ינון אזולאי: אני רוצה לתקן את העניין

ינון אזולאי:  כדי שלא נגיע למקום הזה עם שאלות

ינון אזולאי:  קודם ולדימיר שאל מה זה "אחרות" ולא נאמר שם ביטוחים

ינון אזולאי:  כלומר, אם אתם מציגים "אחרות", ביטוחים לא אמורים להיות ב"אחרות"

ינון אזולאי:  זה אמור להיות בשונות

משה גפני: אומר חבר הכנסת אזולאי שבשנה עברה לא היה שכר דירה

ינון אזולאי: היה וגם השנה רק שנה שעברה זה לא הופיע והשנה זה לא מופיע

ינון אזולאי:  ביטוחים הופיעו בשנה שעברה והשנה לא מופיע

משה גפני: ביטוחים הופיע בשנה שעברה והשנה לא

רונית בן אדיבה: אנחנו הצגנו את זה בצורה אחרת

משה גפני: תשמעי את השאלה עד הסוף

משה גפני:  למה השוני בין שני הדברים?      גם לגבי היושב-ראש שאלת

ינון אזולאי: כן

ינון אזולאי:  אני אשאל את זה

משה גפני: מה זה חשוב?     

ינון אזולאי: מה זאת אומרת מה זה חשוב? מה, לא היתה פה החלפת שלטון?     

משה גפני: לא, הם שולחים לוועדת הכספים

ינון אזולאי: לא, אני מוחה על כבודך

ינון אזולאי:  אפשר לכבוד יושב-ראש ועדת הכספים הרב משה גפני וחברי ועדת הכספים

משה גפני: תעני רק על שכר הדירה והביטוחים

משה גפני:  לגבי היושב-ראש - - -      

רונית בן אדיבה: אני אענה לך

רונית בן אדיבה:  אנחנו מיינו את זה והצגנו את זה בצורה אחרת

רונית בן אדיבה:  כל המידע נמצא פה בטבלאות שהצגנו השנה

רונית בן אדיבה:       ברשותך, אני כן אענה לך שאנחנו שינינו את צורת ההצגה

רונית בן אדיבה:  בשכר דירה שהיה בתקציב 2022 אנחנו ביקשנו השנה 641,000 שקלים, לעומת ביצוע בשנת 2021 שזה 595,000

רונית בן אדיבה:  היה פה גידול בשכר דירה

רונית בן אדיבה:  כתוצאה מזה - - -      

משה גפני: למה לא הצגתם את זה בשנה שעברה שכר דירה?     

רונית בן אדיבה: זה היה ממויין אחרת פשוט

רונית בן אדיבה:  אין פה מה להסתיר

רונית בן אדיבה:  זה חלק מההוצאות שלנו לשכר דירה

ינון אזולאי: תביאו את זה פעם הבאה מסודר ומפורט

ינון אזולאי: אתה רוצה להצביע?     

משה גפני: אני רוצה להצביע

משה גפני:  אתה לא רוצה להצביע?     

אליהו דלל: גם אני רוצה להצביע

אליהו דלל:       הדיון הזה מאוד חשוב כי אני מסתכל קדימה

אליהו דלל:  אני חושב שאנחנו צריכים להציב יעדים לחברה הזאת

משה גפני: מסכים לגמרי

אליהו דלל: היעדים צריכים להיות פשוטים כמו בכל חברה שמנוהלת

אליהו דלל:  אחד, דוח רווח והפסד שנתי

אליהו דלל:  דבר נוסף, עד סוף מרץ להביא גם את התכנית ל-2023

אליהו דלל:  דבר נוסף, ברשות החברות, עד סוף מרץ לאכלס את הדירקטוריון, למנות את הדירקטוריון

אליהו דלל:       אני אומר לכם שאנחנו צריכים לדחוף את החברה הזאת כמה שיותר מהר

משה גפני: אמרת את זה, זה נכון

אליהו דלל: עם יעדים לגבי כמה זמן לוקח הסקר, איפה מנקים את הקרקע, איפה הולכים לשווק את הקרקע

אליהו דלל:  בעיניי רוחי אני רואה עיר ואם בישראל, כ-100,000 תושבים תוך 10 שנים

אליהו דלל:  זה מה שצריך לראות, זה העיקר ותצליחו

משה גפני: תודה רבה

משה גפני:  אני מסכים עם חבר הכנסת דלל ועם החברים האחרים שדיברו  על זה ואמרתי את זה קודם

משה גפני:       אבקש מהוועדה לאשר לכם את הבקשה בגלל הנסיבות והעיתוי אבל זאת לא שיטת העבודה של ועדת הכספים, על כל פנים לא בראשותי

משה גפני:  אנחנו רוצים להיכנס לתוך עניין

משה גפני:  אנחנו רואים בעניין הזה חשיבות בחברה הזאת, עם הפיתוח, עם כל מה שנלווה לעניין, עם הניקוי

משה גפני:      במרץ תבואו לכאן עם אישור של תקציב

משה גפני:  על כל הנושאים הללו נרצה תשובות

משה גפני:  שתהיינה תשובות, ולא רק מידע ושבאמת יבוצע העניין גם של הפיתוח, סגירת חוזים וכל מה שנלווה

משה גפני:  כמו כן  דירקטוריון כמו שצריך, כמו בחברה נורמלית ולא שעושים את זה כלאחר יד

משה גפני:  אנחנו ועדה קפדנית בעניין הזה

משה גפני:  בפעם הבאה אם לא יהיו פתרונות לכל הדברים, לא נאשר

משה גפני:       אנחנו מאשרים את זה עכשיו בגלל המציאות שבה אנחנו חיים

משה גפני:       פנייה לוועדת הכספים בעניין ההשקעה בהון מניות חברת נצר השרון בע"מ, כפי שהוסבר כאן

משה גפני:  מי בעד אישור הפנייה, ירים את ידו

משה גפני: הפנייה אושרה

משה גפני: פה אחד

משה גפני:       הפנייה אושרה

משה גפני:       תודה רבה, כפוף לכל מה שדיברנו

משה גפני:       הישיבה נעולה